AKADEMIJA  UNIKATNE  ARHITEKTURE

***  SINOPSIS  ***

***

PROGRAM AKADEMIJE  UNIKATNE  ARHITEKTURE

1. -    KLASIFIKACIJA ZANIMANJA nasledjena iz prošlog veka industrijske revolucije (kao i još neke stvari) nije doživela temeljnu EVALUACIJU  I REKLASIFIKACIJU u pogodnom trenutku kakav je (recimo) bio trenutak rušenja Berlinskog zida. Ključna rečenica Norberta VINERA (oca KIBERNETIKE) - da specijalista tokom karijere : „...saznaje sve VIŠE stvari o sve MANJE stvari ...” je savršena metafora za subspecijaliste, ili (kako to Nemci lepo i precizno kažu) „fah - idioten” koji su nam u XX veku naučnog i industrijskog USPONA bukvalno „raskrilili vrata” Kosmosa. Za XXI vek su međutim neophodna Univerzalistička znanja i veštine - da bismo u „krizi obilja” po defaultu – bili uopšte sposobni da NEKIM SISTEMOM pretražujemo „Kosmos” i nešto od obilja postojećih znanja ISKORISTIMO.

To je jedini način da u beskrajnom lavirintu ne završimo u nekoj od fijoka fragmenata.

2. -  Naša škola se bavi pre svega STRUKTURNIM NAČINOM MIŠLJENJA koje omogućuje da se stvari „osmišljavaju” kao logične CELINE – u našem slučaju segmenti ili kompleksni prostorni AMBIJENTI – bez obzira kojom će tehnikom „interpretacije” ova rešenja biti OBJAŠNJENA investitoru ili naručiocu i bez obzira na njegov obrazovni nivo, prostornu intuiciju ili poverenje u izabranog projektanta. MI preferiramo IZMIŠLJANJE kuće od „belog papira” i naš je zavet da osposobimo naše učenike da sve svoje ideje budu sposobni da predstave CRTEŽOM u „slobodnoj ruci” - da bi smo SPREČILI atrofiju „sopstvene inteligencije” koju ljudska ruka poseduje, a koja je u XXI veku nedvosmisleno ugrožena - ako je mnogi nisu već i ODPISALI.

3. -  Sasvim pojednostavljeno rečeno : DODIPLOMSKE STUDIJE (3 +2) usrdsredili smo oko prve tri godine koje studente treba da u potpunosti osposobe da budu kompletni ARHITEKTI AUTORI – sposobni da IDEJNO reče sve elemente UNIKATNIH OBJEKATA - koji nisu zanimljivi za velikoserijsku građevinsku produkciju. U tom osnovnom jezgru biće upoznati sa velikim brojem tradicionalnih graditeljskih ZANATA – koje više NIGDE na svetu ne mogu da nauče.

Nezavisno od toga što oni svojim sinteznim (leksikografskim) trimestralnim prilozima „popunjavaju” – tri ATLASA , navedena u detaljnom opisu godina studija (28 x 3 x 4 = 336 jedinica) - STUDENTI se u IV godini istovremeno opredeljuju za smer samim izborom FORME DIPLOMSKOG RADA – ili „poslediplomskog rada”. Najkraće rečeno - posle tri godine dakle postaju „apsolventi” obućeni da u celosti DRŽE U GLAVI svaki objekat koji su oni smislili (sa svim elementima potrebnim i dovoljnim inženjerima saradnicima) – u četvrtoj godini praktično biraju tehnologiju svoga diplomskog, dok u petoj godini – uče RAZRADU projekta, bez nepotrebnog upuštanja u specijalnosti inženjera saradnika, ali se osposobljavaju da vrlo stručno vode AUTORSKI NADZOR na svome budućem objektu – bez obzira na činjenicu da se radi o školskom zadatku. U poslednjoj godini oni uče brojne elemenete komunikacije sa investitorom, način izrade Ugovora, odnose sa kolegama inženjerima, sa izvođačima i konačno sa Komunalnim službama i „Državom” i to na bazi najnovijih saznanja primenjene psihologije – kao što su recimo „mentalne mape” Tonija BUZANA, ili knjiga „GOVOR TELA” – svetskog autora Alana PIZA.

Mantra naše Akademije unikatne Arhitekture glasi :

TVOJA KUĆA JE U MOJOJ GLAVI – (dok se ne useliš) !

4. -  U tom smislu smatrali bismo vrlo korisnim kada bi Evropska komisija za praćenje BOLONJSKOG PROCESA sastavila sa svih evropslih Univerziteta KATALOG  GOSTUJUĆIH PREDAVAČA, koje bismo mogli naći na Internetu sa svim potrebnim podacima o specijalnosti (CV) sugestijom kojim srodnim ili „dodirnim” disciplinama bi oni mogli biti zanimljivi, koje su njihove „preferencije” u domenu proširene disciplinarne saradnje, kao i po kojoj ceni i pod kojim uslovima bi oni držali „u gostim” predavanje, kurs, seminar ili radionicu. Mislimo pre svega na neakademske istraživaće graničnih područja nauke (od kojih smo dvojicu već pomenuli) - a spremni smo da predložimo još neke autore - koji bi nama iz raznih razloga bili zanimljivi.

PROGRAM   AKAEMIJE   PO  GODINAMA   STUDIJA

I   G O D I N A – od Vavilonske kule do Vitruvija

Suština “graditeljskih igara” u prva tri trimestra sastojala bi se u tome da student radi idejno rešenje za recimo PITAGORU, o kome izvesno znamo da ni jedan čas matematike nije održao do svoje 54. godine - do kada je putovao po Persiji, Egiptu, Jordanu – velikim centrima nauke. Pitagorinu “matematiku” u užem smislu svi tumače na (recimo) isti način, ali njegovo tumačenja uticaja brojeva na Kosmos i sve oko nas – svako tumači različito.Zato je zadatak našeg studenta da uz pomoć raspoloživih izvora, svoje intuicije i saradnju sa nastavnikom – Pitagori napravi “projketni zadatak”, da bi mu izprojektovao Matematičku  GIMNAZIJU – tokom prva 3 trimestra studija.

PITAGORA (582 – 500)  - MATEMATIČKA  GIMNAZIJA

SOKRAT (469 – 399)

PLATON (427 – 347)

ARISTOTEL (384 – 322)

EUKLID  (III vek p.n.e.)

ARHIMED  (287 – 212)

VITRUVIJE POLIO MARK (I vek p.n.e.) – 10  KNJIGA  O  ARHITEKTURI

tema : (doba međurečja – Egipatskih dinastija - zaključno sa antičkim POLISOM)

sintema : „blatnjave” civilizacije Međurečja – mitsko vreme VEROVANJA

mitologema : „personalne” metafore dominantnog načina mišljenja - projektovanja

philosophema : „ENCIKLOPEDIJA  GRADITELJSKIH  IGARA” (I atlas)

II   G O D I N A – Od Vitruvija do Paladija

U ovoj godini studenti se upoznaju sa (ako se može reći) stvaranjem samosvesti evropskog kulturnog bića kroz eterične i okultne pokušaje samosaznanja. U ovom vremenu je nastalo 75% poznatih tajnih društava, od kojih je polovina obnovljena - posle Renesanse - a četvrtina postoji i danas. Istovremeno – uprkos nedostatku sistematske projektantske misli – polako ali sigurno do savršenstva napreduju najstariji graditeljski zanati kao što su : klesarski ili tesarski, kovački ili livački i nebrojeni drugi – sa kojima će studenti u ovoj godini biti upoznati koliko žele, jer će za to sve manje imati prilike - pošto se radi o većini danas potpuno bezrazložno „izumrlih” zanata !

HERMENEUTIKA

ALHEMIJA

ASTRONOMIJA

ASTROLOGIJA

METAFIZIKA

TEOZOFIJA

GNOSTIKA – Andrea PALADIO - ČETIRI KNJIGE O ARHITEKTURI

tema : (URBS & LOGOS – napredovanje zanatskih veština – RENESANSA)

sintema : „Odisejska lutanja” / podela crkve / inkvizicija – vreme SUMNJI

mitologema : od„herojske priče”u KAMENU do „zaludgraditeljstva” samoga sebe

philosophema: „ISTORIJA  ARHITEKTURALNIH  STRUKTURA (II atlas)

III   G O D I N A – od Paladija do Gaudija

Renesansa pa - naglo UBRZANJE ! Buržoaska, pa industrijska revolucija, zaneseno tehnološko SAMOLJUBLJE koje čitav svet uverava da je PERMANENTNI RAST – pretpostavka budućeg postojanja*. Nastaje nagla potreba za spajanjem UMETNOSTI  i  ZANATA – postaju slavne **

«L' ecole de beaus arts», «Bauhaus», «Institut za umjetnost i obrt» - daju zasnovanost «pronalasku» prirode IGRAČA imanentne svakom čoveku - knjigom«HOMO LUDENS»-a Johana Huizingea.

Istovremeno međutim (opet na paralelnom koloseku) počinje ekspanzija REDUKCIONISTIČKE misli idealno oslikana knjigom Herberta Markusea : «ČOVEK JEDNE DIMENZIJE» iz 1964 god.

Kao Čaplinova karikatura «marionete» za beskrajnom trakom u antologijskom filmu: «XX vek» !

Mnogi opominju da se radi o OPSESIJI velikoserijskom proizvodnjom koja «ubrzava po sebi»!

GRAMATIKA

RETORIKA

LOGIKA

ARITMETIKA

GEOMETRIJA

ASTRONOMIJA

MUZIKA

tema : (prosvećenost – egalitarizam – industrijalizacija – MODERNA - Markuse)

sintema : sedam umetnosti, buržoaska / industrijska revolucija – vreme SAZNANJA

mitologema : sedam slobodnih („kraljevskih”) umetnosti kao POLJA izučavanja

philosophema :„ATLAS EVOLUCIJE ARHITEKTONSKE FORME”(III atlas)

IV  G O D I N A – ARETON  PRINCIP

Sve POJEDINAČNO gubi svaki smisao u korist serijskog – uniformnog – to je kraj UNIKATA.

ARHITEKT postaje «...majstor klonovanja idealnih uzoraka...» i treba da ZNA samo KATALOG.

Evropska evolutivna spirala je kulminirala do potpune atomizacije znanja u subspecijalnostima,

dezorijentacije u vrednosnim opredeljenjima i hiperprodukcije «hleba i igara» za najširi PLEBS.

Sada se bezmerno klonuju TV «realiti show», adrenalinski sportovi, video i PC igre - do besvesti !

Kao da je ponovo potrebna SUMNJA iz prerenesansnog doba -  da se inicira novi pokret spirale ...

Poslednja rečenica Šarloovog filma „GOSPODIN VERDU” glasi :

«Jedno ubisto čini ubicu – masovna ubistva HEROJE ! Broj sve POSVEĆUJE !!!»

ZEMLJA             PITAGORA     TIPOLOGIJA            GRAMATIKA          FUNKCIJA

VAZDUH           SOKRAT        STANDARDI            ARITMETIKA         ELEVACIJA

VATRA              PLATON         KONSTRUKCIJE     RETORIKA              ARTIKULACIJA

VODA                ARISTOTEL   MORFOLOGIJA      MUZIKA                  MITOLOGIJA

ČOVEK             EUKLID          MEHANIKA              GEOMETRIJA         SIMBOLIZAM

POLIS / URBS   ARHIMED      STATIKA                   LOGIKA                  URBANOLOGIJA

KOSMOS          VITRUVIJE     TEHNOLOGIJE        ASTRONOMIJA     REALIZACIJA

Za XXI vek su PONOVO neophodna Univerzalistička znanja i veštine - da bismo u „krizi obilja” po defaultu – bili uopšte sposobni da NEKIM SISTEMOM pretražujemo OBILJE i nešto od obilja postojećih znanja ISKORISTIMO. To je jedini način da u beskrajnom lavirintu mogućnosti ne potonermo u „živi pesak” NATOVARENOG  izobilja mgućnosti, životnih stilova, modela ...

Zajedničko svim ranijim epohama - pre XXI. veka je da nisu znali GDE DA TRAŽE !!!

Specifikum veka u koji smo mi zakoračili je – da nećemo znati - ŠTA DA TRAŽIMO  !!!

tema : Puna diversifikovana nastava na osnovu prethodnih 9 trimestara

sintema :– dekadentni raspad vrednosne orijentacije - vreme „PREVARE”

XXI vek (sa ciljem uspostavljanja NOVE vrednosne orijentacije)

RETORTA  IDEJA - „KONCEPT  SELEKTIVNE  SINTEZE”

(mentalnih ALATA projektovanja neophodnih u XXI – om veku)

u Beogradu – maja 2008 – AUTOR AUA  :  mr arch sc Marin RAJKOVIĆ – magister artium liberalium

*      M.R. – PROBLEMSKI  OKVIR  URBANIKUM – (esej u časopisu) «DELO» 8-80 – Beograd – 1980 – str.39 - 59

**   M.R. – PROBLEMSKI  OKVIR  ARHITEKTONIKUM – «KULTURA» 44 – Beograd – 1979 – str. 135 - 159

*** M.R. – KONCEPT  SELEKTIVNE  SINTEZE – «ZAMAK KULTURE» – Vrnjačka banja - 1980 – str. 71 – 82